
A nőtörténet digitális kutatási lehetőségei: női oktatás és a 19. századi magyar sajtó kapcsolata

Kulcsszavak: női oktatás; nőnevelés; női emancipáció; magyar sajtótörténet
Dolgozatomban a digitális nőtörténeti kutatás lehetőségeit elemzem, ezen belül a 19. századi magyar sajtó és a női oktatás kapcsolatát vizsgálom. Hipotézisem alapja, hogy a korban megjelenő témák minél fontosabbak és jelentősebbek voltak az emberek számára, annál többször jelentek meg ilyen jellegű cikkek a lapkiadás területén. Ez alapján a női oktatás kvantitatív mérésével kimutathatom az időszaki kiadványokon keresztül, hogy milyen mértékben volt jelen a téma, illetve milyen irányban változott a században. A folyóiratok kvalitatív mérésével pedig, a nők oktatásának minőségét, jellemzőit, az erről szóló közvéleményt vizsgálom meg. A tartalomelemző módszerekhez a Voyant Tools szövegbányászati szoftvert és az Atlasz.ti szövegminőség vizsgáló programot használom fel.
Dolgozatomban egy rövid történeti és nőtörténeti áttekintést nyújtok a korabeli európai és magyarországi helyzetről, majd rátérek a nők és a sajtó kapcsolatának jelentőségére és forrásaira.
A tartalomelemzés eredményeit diagramos és táblázatos formában is kimutatom. Az eredmények alapján kimondható, hogy a női oktatás megjelenése a 19. században a vizsgált időszaki kiadványokban radikális fejlődésnek indult minőségileg és mennyiségileg is.



